CELEX: 31981D0633
Language: el
Date: 1981-07-17 00:00:00
Title: 81/633/ΕΟΚ: Απόφαση τής Επιτροπής τής 17ης Ιουλίου 1981 περί εγκρίσεως τού σχεδίου σχετικά μέ τήν εξάλειψη τής αφρικανικής πανώλης τών χοίρων πού ανακοινώθηκε από τήν πορτογαλική κυβέρνηση

Avis juridique important

|

31981D0633

81/633/ΕΟΚ: Απόφαση τής Επιτροπής τής 17ης Ιουλίου 1981 περί εγκρίσεως τού σχεδίου σχετικά μέ τήν εξάλειψη τής αφρικανικής πανώλης τών χοίρων πού ανακοινώθηκε από τήν πορτογαλική κυβέρνηση  

Επίσημη Εφημερίδα αριθ. L 231 της 15/08/1981 σ. 0031 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουλίου 1981  περί εγκρίσεως του σχεδίου σχετικά με την εξάλειψη της αφρικανικής πανώλης των χοίρων που ανακοινώθηκε από την πορτογαλική κυβέρνηση  (81/633/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 80/877/ΕΟΚ του Συμβουλίου της 15ης Σεπτεμβρίου 1980 περί καθιερώσεως χρηματοδοτικής ενισχύσεως της Κοινότητος για την εξάλειψη της αφρικανικής πανώλης των χοίρων στην Πορτογαλία (1),  Εκτιμώντας:  ότι, με επιστολή της 30ης Απριλίου 1981, η πορτογαλική κυβέρνηση ανακοίνωσε στην Επιτροπή ένα πενταετές σχέδιο σχετικά με την εξάλειψη της αφρικανικής πανώλης των χοίρων·  ότι, κατόπιν εξετάσεως, αποδείχτηκε ότι το πρόγραμμα αυτό είναι σύμφωνο με την απόφαση 80/877/ΕΟΚ, ιδίως δε με τα κριτήρια που θεσπίζονται από το άρθρο 3 του κανονισμού αυτού· ότι, κατά συνέπεια, πληρούνται οι όροι της χρηματοδοτικής συμμετοχής της Κοινότητος·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΑΠΟΦΑΣΙΖΕΙ:  Άρθρο 1  Εγκρίνεται το πενταετές σχέδιο σχετικά με την εξάλειψη της αφρικανικής πανώλης των χοίρων που ανακοινώθηκε από την πορτογαλική κυβέρνηση.  Άρθρο 2  Η περίοδος υλοποιήσεως του σχεδίου, που αναφέρεται στο άρθρο 1, αρχίζει από την 1η Ιουλίου 1981.  Έγινε στις Βρυξέλλες, στις 17 Ιουλίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 250 της 23. 9. 1980, σ. 12.